У былой творчай майстэрні Заіра Азгура, пабудаванай у Мінску ў 1984 годзе па праекце знакамітага беларускага архітэктара Вальмена Аладава спецыяльна для скульптара, адкрыў мемарыяльны музей. Тут Азгур працаваў на працягу адзінаццаці гадоў, у гэтым доме сёння найбольш поўна прадстаўлена яго творчая спадчына. Майстэрня была не толькі месцам ажыццяўлення творчых праектаў скульптара, але і сапраўдным прыстанішчам беларускай творчай інтэлігенцыі, аб чым сведчаць шматлікія архіўныя матэрыялы, кнігі з аўтографамі знакамітых літаратаў, карціны вядомых мастакоў.